

 REPUBLIKA HRVATSKA

 POŽEŠKO-SLAVONSKA ŽUPANIJA

 OPĆINA BRESTOVAC

**Bilješke uz financijske izvještaje za**

**razdoblje od 01. siječnja do 31. prosinca 2020. godine**

**Uvodna bilješka – podaci o obvezniku:**

Općina Brestovac

Požeška 76

34322 Brestovac

OIB: 53610608235

Matični broj: 02580390

Broj RKP-a: 32490

Šifra općine: 035

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9225000091803500004

Proračun nema korisnika pa izvještaj vrijedi i kao konsolidirani

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

Općina Brestovac nema proračunskih korisnika te su redovni i konsolidirani godišnji izvještaji identični.

**Bilješke uz obrazac PR-RAS:**

**Prihodi poslovanja:**

|  |  |  |
| --- | --- | --- |
| 6 PRIHODI POSLOVANJA | 2019. | 2020 |
| 61 Prihodi od poreza | 7.467.388 | 7.164.801 |
| 63 Pomoći iz inozemstva i od subjekata unutar općeg proračuna | 1.294.473 | 1.123.334 |
| 64 Prihodi od imovine  | 240.127 | 146.519 |
| 65 Prihodi od upravnih i administrativnih pristojbi, pristojbi po posebnim propisima i naknada | 1.676.127 | 1.520.336 |
| 68 Kazne, upravne mjere i ostali prihodi | 4.030 | 0 |
| UKUPNO | 10.682.145 | 9.954.990 |

**AOP 003 Porez i prirez na dohodak**

Prihodi po ovoj osnovi odnose se na porez i prirez na dohodak od nesamostalnog rada koji je 4,5%manji u odnosu na isto razdoblje prethodne godine zbog novog načina raspodjele poreza na dohodak, tzv. fiskalnog namirenja gradova i općina.

**AOP 018 Porezi na imovinu**

Prihodi po ovoj osnovi odnose se na porez na kuće za odmor u iznosu od 19.374 kn, te na porez na promet nekretnina koji iznosi 245.648 kn iveći su za 14% u odnosu na prethodnu godinu.

**AOP 024 Porezi na robu i usluge**

Prihodi po ovoj osnovi odnose se na porez na potrošnju alkoholnih i bezalkoholnih piće u iznosu od 10.016 kn, te porez na tvrtku koji je ukinut, pa su prihodi niži u odnosu na prethodnu godinu za 57%. Porez na tvrtku je ukinut novim Zakonom o lokalnim porezima, tako da nisu ostvarena sredstva naplatom potraživanja iz prethodnih godina.

**AOP 055 Tekuće pomoći proračunu iz drugih proračuna**

Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 425.761 kuna što je 275% veće ostvarenje u odnosu na prethodnu godinu. Ostvarena su sredstva od Zavoda za zapošljavanje radnika na javnim radovima, te za pokriće troškova elementarne nepogode u ukupnom iznosu od 386.911 kuna te za ogrjev socijalno ugroženih obitelji 38.850 kuna.

**AOP 056 Kapitalne pomoći proračunu iz drugih proračuna**

Prihodi po ovoj osnovi odnose se na kapitalne pomoći iz državnog proračuna i ostvarene su u iznosu od 500.000 kuna.

Pomoći se odnose na sufinanciranje projekata od strane Ministarstva regionalnog razvoja i fondova Europske unije:

-200.000,00 kuna za sufinanciranje projekta izgradnje pješačke i biciklističke staze u Završju (Program održivog razvoja lokalne zajednice)

-300.000,00 kuna za sufinanciranje projekta izgradnje pješačke i biciklističke staze u Nurkovcu (Program podrške brdsko-planinskim područjima).

**AOP 058 Tekuće pomoći od izvanproračunskih korisnika**

Prihodi po ovoj osnovi odnose se na prihode od Zavoda za zapošljavanje u iznosu od 89.019 kuna i od Hrvatskih cesta za zimsku službu u iznosu od 37.697 kuna.

**AOP 077 Kamate na oročena sredstva i depozite po viđenju**

Prihodi se odnose na kamate na depozite po viđenju kod Adikko banke d.d. i viši su u odnosu na prethodnu godinu zbog većeg salda na računu, te iznose 248 kn.

**AOP 084 Naknade za koncesije**

Prihodi po ovoj osnovi se odnose na pripadajuću naknadu za koncesiju zemljišta i u 2020. godini su niži u odnosu na prethodnu.

**AOP 089 Ostali prihodi od nefinancijske imovine**

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i to je u 2020. godini ostvareno u iznosu od 20.244 što je znatno niže u odnosu na prethodnu godinu.

**AOP 114 Prihodi od doprinosa za šume**

Prihodi po ovoj osnovi odnose se na doprinos za šume naplaćenog na području Općine Brestovac i u 2020. godini iznosi 1.287.027 kn što je 10% niže od odnosu na prethodnu godinu. Stope uplate šumskog doprinosa je 2019. godine povećana sa 5 na 10 % od prodajne cijene proizvoda na panju kojeg plaćaju pravne osobe koje obavljaju prodaju proizvoda i iskorištavanja šuma (drvni sortimenti).

**AOP 121 Komunalne naknade**

Prihodi komunalnih naknada ostvareni su u približnom iznosu kao i prethodne godine.

**Rashodi poslovanja:**

|  |  |  |
| --- | --- | --- |
| 3 RASHODI POSLOVANJA | 2019. | 2020. |
| 31 Rashodi za zaposlene | 824.256 | 848.005 |
| 32 Materijalni rashodi | 2.666.324 | 2.479.246 |
| 34 Financijski rashodi  | 70.430 | 400 |
| 35 Subvencije | 26.715 | 45.450 |
| 36 Pomoći dane u inozemstvo i unutar općeg proračuna | 83.640 | 161.222 |
| 37 Naknade građanima i kućanstvu na temelju osiguranja i druge naknade | 420.378 | 387.682 |
| 38 Ostali rashodi | 1.348.592 | 1.486.850 |
| UKUPNO | 5.440.335 | 5.408.855 |

**AOP 150 Plaće bruto**

Općina ima prosječno 7 zaposlenih radnika, od toga 3 radnika su zaposlena u jedinstvenom upravom odjelu, a 2 radnika su zaposlena u komunalnom pogonu. Općina povremeno zapošljava radnike na javnim radovima.

**AOP 161 Naknade troškova zaposlenima**

Rashodi po ovoj osnovi 20% su niži od rashoda iz prethodne godine jer je općina prosječno zapošljavala jednog radnika manje u odnosu na prethodnu godinu.

**AOP 174 Rashodi za usluge**

Rashodi su ostvareni u ukupnom iznosu od 1.181.700 kn što je oko 23% manje u odnosu na prethodnu godinu. Ovi rashodi se najvećim dijelom odnose na usluge tekućeg i investicijskog održavanja komunalne infrastrukture (nerazvrstane ceste, javna rasvjeta ), te rashodi za zdravstvene i veterinarske usluge ,komunalne usluge, računalne usluge.

**AOP 185 Ostali nespomenuti rashodi poslovanja**

U izvještajnom razdoblju je utrošeno 406.845 kn. U odnosu na proteklu godinu ovi rashodi su manji za 5%. Smanjenje je vidljivo na naknadama za rad predstavničkih i izvršnih tijela, na premijama osiguranja, reprezentaciji.

**AOP 208 Bankarske usluge i usluge platnog prometa**

Na ovoj poziciji troška iskazani su troškovi u iznosu od 400 kuna kao razlika stvarnog troška platnog prometa u iznosu od 10.751 kuna evidentiran na kontu 3431 i ostalih nespomenutih financijskih rashoda u iznosu od -10.351 kuna koji su evidentirani na kontu 3434. Negativno stanje je nastalo kao rezultat ispravaka knjiženje iz ranijih razdoblja koji su uvrđeni tijekom revizije financijskih izvještaja za 2019. godinu, a ispravak je knjižen u 2020. godini.

**AOP 253 Ostale naknade građanima i kućanstvima iz proračuna**

Rashodi po ovoj osnovi ostvareni su u iznosu od 387.683 kn što je nešto niže u odnosu na prethodnu godinu. Rashodi se odnosi na jednokratne novčane pomoći, pomoći za novorođenče i sufinanciranje prijevoza učenika sukladno odluci.

**AOP 273 Kapitalne pomoći trgovačkim društvima u javnom sektoru**

Općina Brestovac je sukladno Ugovoru za javnu vodoopskrbu i javnu odvodnju Općine Brestovac kapitalno pomogla društvu Tekija d.o.o. u iznosu od 498.975 kuna kod izgradnje vodoopskrbnog i odvodnog sustava.

**Prihodi od prodaje nefinancijske imovine:**

|  |  |  |
| --- | --- | --- |
| 7 PRIHODI OD PRODAJE NEFINANCIJSKE IMOVINE | 2019. | 2020. |
| 71 Prihodi od prodaje neproizvedene dugotrajne imovine  | 103.065 | 67.127 |
| 72 Prihodi od prodaje proizvedene dugotrajne imovine  | 6.283 | 2.114 |
| UKUPNO  | 109.348 | 69.241 |

**AOP 292 Zemljište**

Prihodi se odnose na prodaju poljoprivrednog zemljišta ostvarena u ovog godini i 35% su manji u odnosu na prethodnu godinu.

**AOP 302 Prihodi od prodaje proizvedene dugotrajne imovine**

Prihodi po ovoj osnovi odnose se na prihode od prodaje stanova na rate.

**Rashodi za nabavu nefinancijske imovine:**

|  |  |  |
| --- | --- | --- |
| 4 RASHODI ZA NABAVU NEFINANCIJSKE IMOVINE | 2019. | 2020. |
| 41 Rashodi za nabavu neproizvedene dugotrajne imovine  | 460.321 | 213.193 |
| 42 Rashodi za nabavu proizvedene dugotrajne imovine  | 1.010.271 | 2.205.842 |
| 45 Rashodi za dodatna ulaganja na nefinancijskoj imovini | 2.630.935 | 776.920 |
| UKUPNO  | 4.101.527 | 3.195.955 |

**AOP 353 Ostala nematerijalna imovina**

Rashodi su niži za 50% u odnosu na prethodnu godinu a odnose se na obveze po ugovoru o sufinanciranju izrada katastra nekretnina za područje k.o. Daranovci i k.o. Zakorenje.

**AOP 355 Građevinski objekti**

Rashodi su znatno viši u odnosu na prethodnu godinu i iznose 2.053.223 kn. Financirana je izgradnja biciklističke i pješačke staze u naseljima Nurkovac i Završje.

**AOP 358 Ceste , željeznice i ostali prometni objekti**

Rashodi su znatno viši u odnosu na prethodnu godinu i iznose 1.817.111 kn. Financirana je izgradnja biciklističke i pješačke staze u naseljima Nurkovac i Završje.

**AOP 363 Oprema za održavanje i zaštitu**

Do povećanja troškova u odnosu na prethodnu godinu dolazi iz razloga što je u tekućoj godini nabavljeno pet kontejnera za plastiku, pet kontejnera za papir i tri kontejnera za staklo.

**AOP 370 Prijevozna sredstva u cestovnom prometu**

U tekućoj godini općina je kao donaciju od Pokrajine Tirol ostvarila jedno vozilo Volkswagen Caddy procijenjene vrijednosti 37.500,00 kuna.

**AOP 394 Dodatna ulaganja na građevinskim objektima**

U tekućoj godini općina je ulagala u uređenje nadstrešnice uz ribnjak u Brestovcu, te u uređenje kapele u Zakorenju i preuređenje mjesnog doma u Dolcu.

**Bilješke uz obrazac Bilanca:**

Ukupna imovina u 2020. godini povećana je za 9% u odnosu na prethodnu godinu i iznosi 44.122.349 kn. Povećanje imovine se većim dijelom odnosi na povećanje nefinancijske imovine, te na povećanje stanja novčanih sredstava na žiro računu. Obveze su se u odnosu na početno stanje smanjile i na dan 31. prosinca 2019. godine iznose 637.736 kn. Vlastiti izvori povećani su za 9,7% u odnosu na prethodnu godinu i iznose 43.484.613 kn.

**AOP 004 Materijalna imovina – prirodna bogatstva**

Na navedenoj poziciji došlo je do blagog smanjenja imovine zbog prodaje zemljišta u vlasništvu općine, tako da dan 31. prosinca 2020. godine vrijednost prirodnih bogatstava iznosi 8.424.021 kn.

**AOP 005 Nematerijalna imovina**

Do znatnog smanjenja nematerijalne imovine dolazi zbog preknjiženja višegodišnjeg projekta izrade katastra nekretnina za područje k.o. Daranovci i k.o. Zakorenje iz upotrebe u pripremu.

Postupak preknjiženja je napravljen temeljem Zapisnika Državne revizije za 2019. godinu.

**AOP 008 Građevinski objekti**

Na navedenoj poziciji je došlo do povećanja zbog izgradnje biciklističke i pješačke staze u naseljima Nurkovac i Završje, te je ulagala u uređenje nadstrešnice uz ribnjak u Brestovcu, u uređenje kapele u Zakorenju.

**AOP 025 Prijevozna sredstva u cestovnom prometu**

U tekućoj godini općina je kao donaciju od Pokrajine Tirol primila jedno vozilo Volkswagen Caddy procijenjene vrijednosti 37.500,00 kuna.

**AOP 052 Građevinski objekti u pripremi**

Općina Brestovac ima evidentiranu sljedeće građevinske objekte u pripremi u ukupnom iznosu od 1.537.144 kuna:

1. Preuređenje mjesnog doma Dolac u iznosu od 124.547 kuna,
2. Most u naselju Boričevci u iznosu od 222.062,95 kuna,
3. Pješačka staza Završje u iznosu od 1.190.534,07 kuna,

**AOP 055 Ostala nematerijalna proizvedena imovina u pripremi**

Općina Brestovac ima evidentiranu sljedeću nematerijlnu proizvedenu imovinu u pripremi u ukupnom iznosu od 2.165.784 kuna:

1. Geodetska izmjera k.o. Daranovci i k.o. Zakorenje u iznosu od 1.759.665 kuna,
2. Projekt za dječji vrtić i školu u naselju Orljavac u iznosu od 400.019 kuna,
3. Katastra groblja u iznosu od 6.100,00 kuna.

**AOP 064 Novac u banci i blagajni**

Navedena stavka odnosi se na novčana sredstva na računima i u blagajni. Stanje računa HR9225000091803500004 na dan 31. prosinca 2020. godine iznosi 3.042.314 kn. Stanje gotovog novca u glavnoj i porto blagajni na dan 31. prosinca 2020. godine iznosi 4.866 kn.

**AOP 128 Dionice i udjeli u glavnici**

Odnosi se na udio Općine Brestovac u vlasništvu trgovačkog društva Tekija d.o.o. iz Požege.

**AOP 141 Potraživanja za prihode poslovanja**

Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade.

**AOP 142 Potraživanja za poreze**

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 157.736 kuna, a Porezna uprava obavlja poslove vezano za utvrđivanje i naplatu općinskih poreza.

**AOP 157 Ispravak vrijednosti potraživanja**

Zbog starosti duga preko jedne godine i više, za potraživanja na pozicijama 142 do 156 su ispravljene vrijednosti u iznosu od 499.757 kuna.

**AOP 159 Potraživanja od prodaje nefinancijske imovine**

Navedena potraživanja u ukupnom iznosu od 570.783 kn odnose se na potraživanja za prihode od prodaje poljoprivrednog zemljišta i potraživanja za prodane stanove.

**AOP 163 Ispravak vrijednosti potraživanja za prodanu nefinancijsku imovinu**

Zbog starosti duga preko jedne godine i više, za potraživanja na poziciJI 159 je ispravljena vrijednost u iznosu od 326.308 kuna.

**AOP 169 Obveze**

Stanje obveza iskazano na dan 31. prosinca 2020. godine iznosi 637.736 kn od toga dospjele obveze iznose 0,00 kn i nedospjele obveze 637.736 kn.

Nedospjele obveze odnose se na obveze za rashode poslovanja u iznosu od 367.029 kn (plaće zaposlenih za prosinac 2020. godine koje dospijevaju u siječnju 2021. godine u iznosu od 68.051 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2021. godine u iznosu od 105.390 kn), obveze za financijske rashode 61 kn, obveze za subvencije 3.500 kuna, obveze za kapitalne pomoći 180.000 kn, ostale tekuće obveze 10.027 kn, obveze za nabavu nefinancijske imovine u iznosu od 270.707 kn.

**AOP 229 Vlastiti izvori**

U odnosu na prethodnu godinu vlastiti izvori su se povećali i iznose 43.484.613 kn. Došlo je do povećanja vlastitih izvora iz proračuna, te ostalih vlastiti izvora zbog primljene donacije teretnog automobila iz Tirola i primljenih pet kontejnera za plastiku, pet kontejnera za papir i tri kontejnera za staklo u vrijednosti od 85% nabavne vrijednosti od Fonda za zaštitu okoliša i energetsku učinkovitost.

Na dan 31. prosinca 2020. godine višak prihoda poslovanja iznosi 15.324.345 kn, višak primitka od financijske imovine iznosi 3.203 kn, što sveukupno iznosi 10.781.413 kn.

Manjak prihoda od nefinancijske imovine iznosi 12.936.797 kn.

**AOP 250 i 251 Izvanbilančni zapisi**

Izvanbilančni zapisi se odnose na ulaganje općine u tuđu imovinu:

1. Kapelica Deževci 185.457,03 kn,
2. NK Mladost Pavlovci 348.681,40 kn,
3. Lovačka kuća Orljavac 22.667,60 kn,
4. Rukometno igralište Brestovac 20.197,10 kn,
5. Ribička kuća Zvečevo 23.918,10 kn
6. Školska dvorana, 4.466.228,08 kn,
7. Lovačka kuća Bolomače 33.221,01 kn,
8. Dječje igralište Skenderovci 42.603,02 kn,

te na izdane zadužnice:

1. Vjerovniku Ina d.d. temeljem Ugovora o korištenju kreditne INA kartice, iznos do 50.000,00 kn, OV-5605/13,
2. Vjerovniku RH; Ministarstvo regionalnog razvoja i fondova EU,temeljem jamstva po ugovoru-adaptacija društvenog doma Vilić Selo, iznos do 500.000,00 kuna, OV-4889/17,
3. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 100.000,00 kuna, OV-6330/2018,
4. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 50.000,00 kuna, OV-6331/2018,
5. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sanacija kolničke konstrukcije Nurkovac-Brestovac, iznos do 500.000,00 kuna, OV-6329/18,
6. Vjerovniku RH; Ministarstvo regionalnog razvoja i fondova EU,temeljem jamstva po ugovoru-izrada projektne dokumentacije, iznos do 500.000,00 kuna, OV-6929/18.,
7. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje adaptacije mjesnog doma Pavlovci, iznos do 500.000,00 kuna, OV-5558/19,
8. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje sanacije kolničke konstrukcije NC Brestovac-Dolac, iznos do 500.000,00 kuna, OV-5559/19,
9. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Nurkovcu, iznos do 500.000,00 kuna, OV-5562/20,
10. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Završju, iznos do 500.000,00 kuna, OV-5563/20,
11. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sanacija rasponske konstrukcije mosta na rijeci Orljavi, iznos do 500.000,00 kuna, OV-7540/20.

Osim navednih izdanih zadužnica, Općina Brestovac nema ugovorne odnose i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično), niti vodi bilo kakve sudske sporove.

**Bilješke uz obrazac Obveze:**

Stanje obveza 1. siječnja 2020. godine, odgovara stanju obveza na kraju prosinca 2019. godine i iznosi 821.771 kn. To je početno stanje iskazano u Izvještajima o obvezama za sva razdoblja u 2020. godini.

Stanje obveza iskazano na dan 31. prosinca 2020. godine iznosi 636.736 kn od toga dospjele obveze iznose 0,00 kn i nedospjele obveze 636.736 kn.

Nedospjele obveze odnose se na obveze za rashode poslovanja u iznosu od 367.029 kn (plaće zaposlenih za prosinac 2020. godine koje dospijevaju u siječnju 2021. godine u iznosu od 68.051 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2021. godine u iznosu od 105.390 kn), obveze za financijske rashode 61 kn, obveze za subvencije 3.500 kuna, obveze za kapitalne pomoći 180.000 kn, ostale tekuće obveze 10.027 kn, obveze za nabavu nefinancijske imovine u iznosu od 270.707 kn.

Brestovac, 15. veljače 2021. godine

 Općinski načelnik:

Zdravko Mandić, ing.

Osoba za kontakt: Sanda Marinac, dipl. oec.

Telefon i e-mail za kontakt: 034 281 697, sanda.marinac@po.t-com.hr